

KĖDAINIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL MOKINIŲ NEMOKAMAM MAITINIMUI SKIRTIEMS PRODUKTAMS ĮSIGYTI SKIRIAMŲ LĖŠŲ DYDŽIO VIENAI DIENAI VIENAM MOKINIUI VIEŠOSIOSE ĮSTAIGOSE NUSTATYMO

2022 m. rugpjūčio 30  d.  Nr. AD-1-999 
Kėdainiai
             Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 ir 5 punktais, Lietuvos Respublikos socialinės paramos mokiniams įstatymo 15 straipsnio 3 dalies 2 punktu ir Lietuvos Respublikos sveikatos apsaugos ministro 2010 m. spalio 4 d. įsakymu Nr. V-877 „Dėl Pusryčių, pietų ir pavakarių patiekalų gamybai reikalingų produktų rinkinių sąrašo pagal mokinių amžiaus grupes patvirtinimo“: 
             1. N u s t a t a u mokinių nemokamam maitinimui skirtiems produktams įsigyti skiriamų lėšų dydį vienai dienai vienam mokiniui viešosiose įstaigose „Alternatyviojo ugdymo centras“ ir „Pažinimo taku“ 6–10 metų amžiaus mokiniams: pusryčiams ar pavakariams – 1,29 Eur, pietums – 2,30 Eur, maitinimui (pusryčiams, pietums, pavakariams) organizuojamose dieninėse vasaros poilsio stovyklose – 4,46 Eur.
2. P r i p a ž į s t u netekusiu galios Kėdainių rajono savivaldybės administracijos direktoriaus 2020 m. rugsėjo 8 d. įsakymą Nr. AD-1-1063 „Dėl mokinių nemokamam maitinimui skirtiems produktams įsigyti skiriamų lėšų dydžio vienai dienai vienam mokiniui viešosiose įstaigose nustatymo“.
3. Šis įsakymas įsigalioja 2022 m. rugsėjo 1 d.
Šis įsakymas per vieną mėnesį nuo įsakymo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.

